Institutul de Cercetare-Dezvoltare pentru Protectia Plantelor
- Prezentare generala -

Institutul de Cercetare-Dezvoltare pentru Protectia Plantelor este o unitate de cercetare-dezvoltare de drept public si de utilitate publica in subordinea Academiei de Stiinte Agricole si Silvice ”Gheorghe Ionescu Sisesti”, fiind infiintat prin  HG nr. 1881/2005 privind infiintarea unor institute si centre de cercetare-dezvoltare agricola prin reorganizarea unor institute, centre, statiuni si societati comerciale de cercetare si productie agricola - Anexa 11 si reorganizat in baza Legii 45/2009 privind organizarea si functionarea Academiei de Stiinte Agricole si Silvice ”Gheorghe Ionescu Sisesti” si a sistemului de cercetare-dezvoltare din domeniile agriculturii, silviculturii si industriei alimentare modificata si completata prin Legea 72/2011, Anexa 2 / 2.10.

Cod CAEN: 72 ( cercetare-dezvoltare ); 7219 (cercetare-dezvoltare in alte  astiinte naturale si inginerie).
Cod UNESCO : 3103, 3107, 3108, 3101.
Principalele directii de cercetare-dezvoltare, inovare ale institutului:
· elaborarea sistemelor de combatere integrata adaptate la dinamica agriculturii actuale precum si a sistemelor de suport al deciziei pe baza hartilor de risc fitosanitar

· elaborarea de noi tehnologii pentru cresterea sigurantei lanturilor alimentare, in scopul realizarii obiectivelor de dezvoltare durabila in agricultura 

· identificarea si reducerea surselor de poluare a mediului generate din activitatea de protectie a plantelor

· elaborarea mijloacelor biologice de combatere a agentilor de daunare

· selectarea metodelor agrotehnice si a mijloacelor chimice de protectie a plantelor cu impact minim asupra mediului si cu actiune de stimulare a agentilor biologici de prevenire si combatere

· studiul bioecologiei agentilor de daunare ( patogeni, insecte, buruieni)  si dezvoltarea  tehnicilor de diagnosticare rapida a acestora

· realizarea bazelor de date (GIS/GPS) privind raspandirea agentilor de daunare si a microorganismelor toxigene, inclusiv identificarea    populatiilor rezistente la actiunea produselor de protectie a plantelor 

· realizarea de studii si cercetari de ecotoxicologie necesare omologarii produselor de protectia plantelor, conform acquis-ului comunitar

· aplicarea strategiilor nationale si internationale privind cercetarea in domeniul protectiei plantelor si corelarea acestora cu alte discipline agricole
Beneficiari potentiali ai  rezultatelor obtinute din activitatea de cercetare-dezvoltare:

· producatorii agricoli care preiau tehnologiile de combatere a agentilor de daunare din culturile agricole, precum si tehnologiile de protectie a produselor agroalimentare si a spatiilor de depozitare (silozuri, depozite industriale  si private, intreprinderi de morarit si panificatie etc)

· industria de biosinteza care preia tehnologiile de obtinere a produselor  biologice de protectie a plantelor 

· unitatile fitosanitare judetene

· institutele de invatamant superior si institutele/statiunile de cercetare-dezvoltare de profil agricol
Modalitati de diseminare a rezultatelor obtinute din activitatea de cercetare-dezvoltare:
· publicare in Romanian Journal of Plant Protection (www.rjpp.ro) si in alte reviste de specialitate

· realizarea de pagini web in ariile tematice specifice domeniului

· organizarea de mese rotunde, sesiuni de comunicari stiintifice

· organizarea de loturi demonstrative si de verificare in productie

